RaptorDB - the Document Store - CodeProject 11,029,791 members (72,360 online)
Last Visit: 31-Dec-99 19:00 Last Update: 20-Nov-14 6:13Refresh1 Die wêreld in foto’s – 29 Mei 2018 | Maroela Media
ŉ Blik op Londen se Westminster-abdy vanuit die Middeleeuse Triforium, ŉ lokaal meer as 16 m bokant die abdyvloer. Dié lokaal, bekend as The Queen’s Diamond Jubilee Galleries, is van 11 Junie vir die eerste keer oop vir die publiek. Meer as 300 kunsskatte uit die abdy-versameling word uitgestal wat die ryk geskiedenis van dié kerk vertel. (Foto: Frank Augstein, AP)
Veldmaarskalk Khalifa Haftar, die Libiese stafhoof; Aguila Saleh Issa, president van die Libiese huis van verteenwoordigers in Tobruk; Fayez al-Sarraj, voorsitter van die presidensiële raad van Libië en Khaled Mechri, president van Libië se opperraad, woon ŉ internasionale konferensie oor dié land by in die Elysée-paleis in Parys, Frankryk. Verteenwoordigers van 20 lande, insluitende Libië se buurlande, streeks- en Westerse magte asook internasionale organisasies is byeen om Libiese leiers te ontmoet oor ŉ politieke padkaart vir dié land, onder meer met die oog op verkiesings in ŉ poging om orde in Libië te herstel. Libië voed tans onstabiliteit in die streek. (Foto: Etienne Laurent, AP)
Indiese werkers haal Dinsdag dooie visse uit die Ghodasar-meer wat gedeeltelik opgedroog het as gevolg van warm temperature in Ahmadabad, Indië. Honderde visse het in dié meer gevrek as gevolg van ’n hittegolf wat die grootste gedeelte van Noord-Indië getref het. (Foto: Ajit Solanki, AP)
Rusland se Svetlana Kuznetsova Dinsdag tydens haar afslaan teen Spanje se Garbine Muguruza tydens die eerste ronde van die Franse Ope-tennistoernooi in die Roland Garros-stadion in Parys, Frankryk. (Foto: Michel Euler, AP)
Belgiese polisie Dinsdag op die toneel van ŉ skietery in Luik in die ooste van dié land. ŉ Verdagte het drie mense, onder wie twee polisiebeamptes, in dié Belgiese stad doodgeskiet, het owerhede gesê. Die verdagte is later deur die polisie doodgeskiet. Polisiebeamptes is in die kruisvuur gewond. (Foto: Geert Vanden Wijngaert, AP)
Video: Immigrant kry verblyfreg ná heldedaad